Diari Oficial de la Generalitat Valenciana


Sumari del DOGV 4930, del 24-01-2005 (2005/220)

Informació pública del programa d'actuació integrada per al desenvolupament de la unitat d'actuació Adsúbia-Cap Martí 22.
-------------------------------------------------------------------------------------------------------------------------

### Dades del document

Número de DOGV
:   4930

Data del DOGV
:   24-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/220


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa d'actuació integrada per al desenvolupament de la unitat d'actuació Adsúbia-Cap Martí 22. [2005/F220]
  
Jo, Antonio J. Jiménez Clar, notari del Col·legi de València, Districte de Dénia, amb residència a Xàbia, done fe:
  
Que la mercantil Gallery Villas, SL, amb domicili social a Xàbia, carretera del Pla, 132, i CIF B-53796256, m'ha requerit per a la protocol·lització del programa d'actuació integrada per al desenvolupament de la unitat d'actuació Adsúbia-Cap Martí 22, previst en la revisió i adaptació del Pla General d'Ordenació Urbana de Xàbia, aprovat definitivament el 31 de gener de 1990.
  
I es fa constar:
  
Primer. Que la mercantil Gallery Villas, SL, en compliment de l'article 48 de la Llei 6/1994, Reguladora de l'Activitat Urbanística, ha presentat simultàniament a l'Ajuntament de Xàbia i a la notaria de Xàbia, davant d'Antonio J. Jiménez Clar, perquè es protocol·litze, el programa d'actuació integrada per al desenvolupament de la unitat d'actuació Adsúbia-Cap Martí 22 (A-CM 22).
  
Segon. L'objecte del programa és identificar l'àmbit de l'actuació amb expressió de les obres d'urbanització que s'han de portar a cap, programar els terminis de l'execució, establir les bases tècniques i econòmiques per a gestionar l'actuació, regular els compromisos i les obligacions que assumix l'urbanitzador i les seues relacions amb l'administració i els propietaris, i fixar les garanties de compliment i les sancions per incompliment.
  
Tercer. La notaria on es troben depositats els documents està situada a Xàbia, carrer de l'Historiador Chabàs, 1. Dins del termini de 20 dies, comptats des de la publicació de l'últim anunci, qualsevol persona hi podrà comparéixer per a obtindre còpia de l'acta o l'exhibició d'esta.
  
Quart. Es procedirà a publicar en el periòdic Levante i en el Diari Oficial de la Generalitat Valenciana els anuncis a què es referix l'article 46 de la Llei Reguladora de l'Activitat Urbanística, així com al tauler d'anuncis de l'Ajuntament de Xàbia.
  
Cinqué. La possibilitat de consultar a la notaria i a l'Ajuntament de Xàbia la documentació depositada, i la de presentar davant d'este últim, perquè s'incorpore a aquella, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a l'execució d'estes, durant el termini de 20 dies, comptats a partir de l'última publicació.
  
La relació de titulars afectats és la que s'indica tot seguit, per si no fóra possible la notificació individualitzada a algun d'ells i en particular a aquells que resulten desconeguts. La present publicació val a este efecte.
  
- Desconegut. Adsúbia 312A (AD 312A).
  
- Monique Alice Marie Fabry, pda. Cansalada, 59, 03906 Xàbia.
  
- Elena Ponzakova, Urb. Cap Martí, carrer Açores, 14, 03014 Xàbia.
  
- Stichting De Vesting, carrer La Mar, 27-1r, 03406 Dénia.